ᱥᱨᱤ ᱜᱟᱝᱜᱟᱱᱚᱜᱚᱨ ᱦᱚᱱᱚᱛ

ᱥᱨᱤ ᱜᱟᱝᱜᱟᱱᱚᱜᱚᱨ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱥᱨᱤ ᱜᱟᱝᱜᱟᱱᱚᱜᱚᱨ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱥᱨᱤ ᱜᱟᱝᱜᱟ ᱱᱟᱜᱟᱨ ᱦᱚᱱᱚᱛ ᱫᱚ ᱵᱤᱠᱟᱱᱮᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱑᱑,᱑᱕᱔ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱙᱒᱙,᱕᱒᱐  ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾

ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱫᱚ ᱵᱤᱠᱟᱱᱮᱨ ᱨᱮᱱ ᱨᱟᱡᱟ ᱢᱟᱦᱟᱨᱟᱡᱽ ᱜᱟᱝᱜᱟ ᱱᱟᱨᱟᱭᱚᱱ ᱥᱤᱝ ᱟᱜ ᱧᱩᱛᱩᱢ ᱛᱮ ᱠᱚ ᱜᱚᱲᱚᱢ ᱟᱠᱟᱣᱫᱟᱜᱼᱟ, ᱥᱨᱤ ᱜᱟᱝᱜᱟᱱᱚᱜᱚᱨ ᱦᱚᱱᱚᱛ ᱫᱚ ᱵᱤᱠᱟᱱᱮᱨ ᱨᱟᱡᱚᱥᱴᱷᱤ ᱨᱮᱭᱟᱜ ᱢᱤᱫ ᱦᱤᱥ ᱛᱟᱦᱮ ᱠᱟᱱᱟ ᱾ ᱱᱤᱭᱟᱹ ᱮᱛᱟᱝ ᱦᱚᱲ ᱜᱤᱨᱟᱹᱵᱟᱹᱥᱤ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱱᱟᱜᱟᱢ ᱫᱚ ᱢᱟᱦᱟᱨᱟᱡᱽ ᱜᱟᱝᱝᱟ ᱨᱟᱢ ᱥᱤᱝ ᱟᱜ ᱪᱟᱹᱲᱭᱟᱹᱲ ᱟᱨ ᱠᱩᱨᱩᱢᱩᱴᱩ ᱦᱚᱛᱮ ᱛᱮ ᱧᱮᱞ ᱧᱟᱢᱚᱜ ᱠᱟᱱᱟ, ᱚᱠᱚᱭ ᱫᱚ ᱑᱘᱙᱙ᱼ ᱑᱙᱙᱐ ᱨᱮᱭᱟᱜ ᱥᱤᱧᱚᱛ ᱟᱠᱟᱞ ᱨᱮ ᱜᱟᱝ ᱡᱟᱹᱯᱟᱹᱞ ᱞᱟ ᱚᱪᱚᱭ ᱨᱮᱭᱟᱜ ᱢᱚᱱᱮ ᱡᱚᱝ ᱞᱮᱫ ᱟᱨᱮ ᱵᱮᱱᱟᱣ ᱚᱪᱚ ᱞᱮᱫ ᱾ ᱑᱙᱒᱗ ᱥᱮᱨᱢᱟ ᱨᱮ ᱜᱟᱝ ᱡᱟᱹᱯᱟᱹᱭ ᱫᱟᱨᱟᱭ ᱛᱮ ᱘᱙ ᱢᱟᱭᱤᱞ ᱡᱮᱞᱮᱧ ᱥᱩᱞᱛᱮᱡᱽ ᱜᱟᱰᱟ ᱠᱷᱚᱱ ᱱᱚᱣᱟ ᱴᱚᱴᱷᱟ ᱛᱮ ᱫᱟᱜᱼᱮ ᱯᱟᱥᱱᱟᱣ ᱞᱮᱫᱟ ᱾

ᱯᱟ.ᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱛᱮ, ᱱᱚᱣᱟ ᱥᱨᱤ ᱜᱟᱝᱜᱟᱱᱚᱜᱚᱨ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱕᱖.᱓᱐% ᱦᱤᱥ ᱦᱚᱲ ᱫᱚ ᱯᱟᱧᱡᱟᱵᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱓᱘.᱙᱖ ᱦᱤᱥ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱒.᱓᱓ ᱦᱤᱥ ᱫᱚ ᱵᱷᱤᱞᱤ ᱯᱟᱹᱨᱥᱤ ᱠᱚ ᱞᱮᱲ ᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱐.᱕᱔ ᱦᱚᱲ ᱫᱚ ᱥᱤᱱᱫᱷᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛᱮ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱥᱨᱤ ᱜᱟᱝᱜᱟᱱᱚᱜᱚᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱙᱖᱙,᱕᱒᱐ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱥᱞᱚᱵᱷᱮᱱᱤᱭᱟ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱤᱣ ᱱᱤᱣ ᱢᱮᱠᱥᱤᱠᱚ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱓᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑᱗᱙ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱐.᱐᱖% ᱾ ᱥᱨᱤ ᱜᱟᱝᱜᱟᱱᱚᱜᱚᱨ ᱦᱚᱱᱚᱛ ᱨᱮ ᱢᱤᱫ ᱜᱮᱼ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱘᱗ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗0.᱒᱕% ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website


ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱵᱤᱠᱟᱱᱮᱨ ᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ